બેસતા વર્ષના દિવસે સવારે મંદિરોમાં દર્શન કરીને લોકો નવું વર્ષ સારૂ જાય અને ગત વર્ષના દુખ દર્દ દુર થાય તેવી અર્ચના કરશે. અને એક મેકને નવા વર્ષની શુભકામનાઓ પાઠવશે. બેસતા વર્ષના દિવસે ગલગોટાના ફુલોનું પણ ખુબ મહત્વ હોય છે. આ દિવસે હજારો રૂપિયાના ગલગોટાના ફુલોનું વેચાણ જોવા મળે છે. જિલ્લાવાસીઓ નવા વર્ષને વધાવવા માટે આતુર જોવા મળી રહયા છે. ખાસ કરીને નાના બાળકો નવા કપડામાં સજ્જ થઇને આનંદથી દિવસ પસાર કરશે. નવા વર્ષના દિવસે વિવિધ મંદિરોમાં અન્નકોટ પણ ધરાવવામાં આવશે. આજે નૂતન વર્ષે શહેરનાં અનેક મંદિરોમાં અન્નકૂટનું આયોજન કરાયું છે. જે અંતર્ગત જગન્નાથજી મંદિર ખાતે ભવ્ય અન્નકૂટનાં દર્શન થશે. આ અંગે મંદિરના ટ્રસ્ટી મહેન્દ્રભાઈ ઝાએ જણાવ્યું કે, સવારે ૮ વાગ્યાથી અન્નકૂટનાં દર્શન થશે. અન્નકૂટની મહાઆરતી બપોરે ૧૧.૩૦થી ૧૨.૦૦ દરમિયાન થશે. સાથે જ સવારે ૪ વાગ્યાથી જ ભક્તો નૂતન વર્ષના દર્શનાર્થે ઊમટી પડશે.